Държавен вестник, бр. 95, 2025 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  95
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно 
равнище 
за 
придобиване 
на 
степен 
на 
професионална 
квалификация съгласно Закона за професионалното образование и обучение  
За придобиване на трета степен на професионална квалификация по професията „Техник 
по очна оптика“ от Списъка на професиите за професионално образование и обучение (СППОО), 
утвърден от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна 
 
2. 
Описание на професията 
Техникът по очна оптика с трета степен на професионална квалификация извършва 
дейности, свързани с избор на подходящи рамки, корекционни лещи, контактни лещи и 
консумативи за тях. Извлича информация от каталози, справочна и специализирана литература в 
областта на очната оптика. Разчита рецепти за очила, издадени от офталмолог (лекар с призната 
специалност по „Очни болести“). Изготвя заявка и работна поръчка за изработка на очила по 
зададени индивидуални параметри. Отговаря за заявката и доставката на стоки, материали и 
оборудване, като анализира качествено и ценово предложените оферти на външни фирми и 
предлага на ръководството оптималните. Следи наличността на различните стоки на фирмата и 
формира заявките за закупуване на стока от доставчици към управителя. Систематизира, оформя 
и съхранява документацията по складовата наличност на фирмата, в това число и на клиентите. 
Завършилият трета степен на професионална квалификация по професията познава 
функциите и работи със специализирани уреди, машини, инструменти и приспособления в 
оптика и/или оптична работилница и лаборатория. Центрира и изработва еднофокусни, 
многофокусни и специализирани корекционни лещи за изработка на корекционни очила. Разчита 
и пресмята рецепти за корекции на зрението. Спазва протокол по контрол и извършва финален 
контрол на параметрите на изработените корекционни очила за качество на изработката. 
Извършва предварително и окончателно напасване на изработения продукт корекционни очила 
и извършва функционална проба на клиента. Дава указания за правилно използване на очилата. 
Извършва довършителни и ремонтни операции на очила за корекция на зрението. Извършва 
консултиране и продажба на корекционни лещи, контактни лещи и консумативи за тях, рамки за 
очила, предпазни очила и уреди за по-ясно виждане – лупа, микроскоп, телескопични уреди и 
консумативи за тях. 
Техникът по очна оптика спазва и извършва фирмена отчетна дейност. Спазва нормите и 
изискванията за безопасност при работа. Работи в екип и поема отговорност. Създава и поддържа 
колегиални отношения както с всички служители на фирмата, така и с представители на външни 
фирми и клиенти. Проявява инициативност и прилага форми и средства за повишаване на 
квалификацията си съобразно изискванията за професионално израстване към длъжността. 
Прилага умения, необходими за упражняване на професията и спазване на изискванията за 
качество и контрол. Познава изискванията за защита на личните данни и ги спазва при работа с 
чувствителни лични данни.